Om denne udsendelse

Danmark har deponeret sin guldbeholdning i nationalbanken i England i stedet for hjemme i vores egen Nationalbank. Det kræver en særlig dispensation at opbevare så meget af vores guld i udlandet, fordi der står i Nationalbank-loven, at hovedparten skal være i Danmark - med mindre der er en særlig grund til at flytte det til udlandet. Det danske guld har dog været deponeret i udlandet konstant siden efter 2. Verdenskrig -det er således blevet reglen frem for undtagelsen. Efterforskerne på P1 har undersøgt hvorfor. Historien er blevet til på grund af et tip fra en P1 Lytter. Hvis du ved noget om sagen, eller har tips om andre historier, kan du kontakte os på efterforskerne@dr.dk eller ringe til os på tlf 2854 5444. Efterforskerne er Rasmus Mark Pedersen, Anne Skjerning og Gry Hoffmann. Redaktør er Jesper Hyhne.

Vis mere